Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: azonban nem az 1991. évi XXV. törvény végrehajtására kiadott 104/1991. (VIII. 3.) Korm. rendelet 41. § (2) bekezdésének megtartásával önálló ingatlanként, hanem a föld osztatlan
Paragraph Index: 384

2. § (1) bek.] alkotmányos elvét, továbbá megsértette az Alkotmány 70/A. § (3) bekezdésében rögzített diszkrimináció tilalmát is azáltal, hogy a panaszolt földkiadáskor — a panaszolt földkiadással érintett tábla közvetlen szomszédságában elhelyezkedő táblában lévő földek kiadásától eltérően — nem önálló helyrajzi számú ingatlanok kiadásáról döntött. Ugyanakkor ez az eljárás sérti a panaszos tulajdonhoz való jogát [Alkotmány 13. § (1) bek.] is, mert a panaszos tulajdonhoz való jogának gyakorlását a törvény kifejezett rendelkezése ellenére korlátozza. A Központi Kárrendezési Iroda pedig, mert az új eljárás lefolytatásának elrendelésére vonatkozó kötelezettségének nem tett eleget, a jogbiztonság alkotmányos elvének sérelmét idézte elő. Ezáltal a Kárrendezési Hivatalok visszásságot idéztek elő. A visszásság megszüntetése érdekében az állampolgári jogok országgyűlési biztosa a földművelésügyi és vidékfejlesztési miniszternek címzett ajánlásában indítványozta a visszásság megszüntetését, továbbá azt, a miniszter fegyelmi vizsgálat elrendelésével tisztázza, hogy az alkotmányos jogokkal kapcsolatos visszásság előidézése miatt a Központi Kárrendezési Iroda mely dolgozóját terheli fegyelmi felelősség. Az ajánlásra adandó válaszra nyitva álló határidő még nem telt le. OBH 2179/1997. Nem okoz visszásságot az Alkotmány 70/B. §-ában biztosított egyenlő bérhez való joggal, illetve a 70/A. §-ban tilalmazott diszkriminációval összefüggésben, ha egy megszűnő költségvetési intézmény végkielégítéssel felmentett dolgozóit ugyanazon intézmény más intézményében újra alkalmazzák, míg más dolgozók továbbfoglalkoztatását végkielégítés nélkül, áthelyezésel oldották meg. Teljes szöveg: 70/B. § OBH 2905/1997. Az Alkotmány 2. § (1) bekezdésében deklarált jogállamiságból fakadó jogbiztonság követelményével, valamint az Alkotmány 70/A. § (1) bekezdésében deklarált diszkrimináció tilalmának alkotmányos elvével összefüggésben visszásságot okoz a helyi önkormányzat képviselő-testületének rendelete, ha a gazdasági tevékenység folytatására használt lakást — a magánszemélyek kommunális adója tekintetében — a lakás céljára használt lakáshoz képest háromszoros mértékű adótétellel adóztatja. Teljes szöveg: 13. § OBH 3264/1997. Az Alkotmány 2. § (1) bekezdésében deklarált jogállamiságból eredő jogbiztonság követelményével összefüggésben okoz viszszásságot, valamint a 70/A. § (1) bekezdésében meghatározott jogegyenlőség elvével ellentétes, ha az önkormányzat nem megfelelően indokolt rendeletében a helyi lakosok és üdülőtulajdonosok között különbséget tesz. A panaszos beadványában sérelmezte, hogy a helyi rendelet különbséget tesz helyi lakosok és üdülőtulajdonosok között, mégpedig úgy, hogy a szemétszállítást idényszerűen igénybe vevők magasabb díjat tartoznak fizetni, mint az állandó lakosok. Az állampolgári jogok országgyűlési biztosának általános helyettese megállapította, hogy: Orfű község módosított 1999/79/II. szám 1/1988. sz. tanácsrendelete törvénysértő, mert nem tartalmazza a szolgáltatási időszakot, a szolgáltatás gyakoriságát, a szolgáltató megnevezését, a tulajdonos jogait és kötelességeit, azaz nem felel meg az egyes helyi közszolgáltatások kötelező

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes